Diari Oficial de la Generalitat Valenciana


Sumari del DOGV 4282, del 01-07-2002 (2002/6843)

Informació pública de les bases de la IX Convocatòria dels Premis Alberto Sols.
-------------------------------------------------------------------------------

### Dades del document

Número de DOGV
:   4282

Data del DOGV
:   01-07-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6843


Data del document
:   22-05-2002

Organisme emissor
:   Ajuntament de Sax

Tipus de document
:   Anunci

Descriptors 

:   * Sax
    * investigació mèdica
    * premi cultural
    * distinció honorífica
    * investigació científica

Informació pública de les bases de la IX Convocatòria dels Premis Alberto Sols. [2002/M6843]
  
La Junta Rectora dels Premis Alberto Sols, reunida amb data 26 d'abril de 2002, va acordar aprovar les bases que regiran la IX Convocatòria dels Premis Alberto Sols, que tenen el contingut literal següent:
  
IX Convocatòria Premis Alberto Sols
  
L'Ajuntament de Sax, en col·laboració amb la Generalitat Valenciana, la Diputació Provincial d'Alacant, la Universitat d'Alacant i la Universitat Miguel Hernández d'Elx, patrocina la convocatòria dels Premis d'Investigació en l'Àrea de les Ciències de la Salut Alberto Sols, amb el fi de:
  
- Reconéixer la tasca investigadora que haja realitzat la seua obra en el marc de les Ciències de la Salut.
  
- Estimular la dedicació científica a la Comunitat Valenciana.
  
Bases del Premi Alberto Sols 2002.
  
- A la Millor Tasca Investigadora:
  
1. Convocatòria. Es convoca concurs per a l'adjudicació del Premi Alberto Sols a la Millor Tasca Investigadora en les Ciències de la Salut.
  
2. Dotació. El treball que resulte seleccionat serà premiat amb quinze mil euros (15.000 EUR).
  
3. Normes. El concurs es desenvoluparà d'acord amb les següents:
  
3.1. Podran presentar-se tots aquells científics que hagen desenvolupat el seu treball en el camp de les Ciències de la Salut.
  
3.2. Són condicions necessàries dels candidats ser espanyol i estar relacionat d'alguna manera amb la Comunitat Valenciana, en raó de naixement, residència, relació de part del treball científic, etc.
  
3.3. Les propostes dels candidats hauran de presentar-se per una institució pública o privada relacionada amb les Ciències de la Salut. La proposta s'acompanyarà d'una memòria en què consten els mèrits i les circumstàncies especials que concórreguen en l'investigador que es propose.
  
3.4. Els currículums i la resta de documentació es remetran per duplicat a l'Ajuntament de Sax (Alacant).
  
3.5 El termini de recepció de les propostes degudament documentades finalitzarà el dia 31 d'octubre de 2002.
  
3.6 El premi serà atorgat per una comissió científica, nomenada a l'efecte per la Junta Rectora que estarà composta per:
  
President: rector de la Universitat Miguel Hernández, Jesús Rodríguez Marín.
  
Components:
  
- Margarita Salas Falgueras. Catedràtica de Ciències de la Facultat de Medicina de la Universitat Autònoma de Madrid. Membre i investigadora del Centre Nacional Biologia Molecular Severo Ochoa. Presidenta del Consell Social de la Universitat d'Oviedo.
  
- Antonio García García. Catedràtic de Farmacologia de la Facultat de Medicina de la Universitat Autònoma de Madrid.
  
- Francisco Llorca Alcáraz. Professor de la Facultat de Ciències de la Universitat d'Alacant.
  
- José Manuel González Ros. Catedràtic de Bioquímica i Biologia Molecular, director del Centre de Biologia Molecular i Cel·lular i director de la Divisió de Bioquímica i Biologia Molecular de la Universitat Miguel Hernández d'Elx.
  
- Manuel Criado Herrero. Premiat Millor Treball Investigador VIII.
  
3.7. La decisió de la comissió científica serà inapel·lable i no recurrible. Si en opinió d'esta es considerara que el treball científic dels candidats no complix els mèrits suficients per a ser guardonat, esta podrà declarar deserta la concessió del premi. La decisió del jurat es donarà a conéixer en els 40 dies següents a l'acabament de la convocatòria, en un acte que tindrà lloc en l'Ajuntament de Sax.
  
3.8. En cas que el premi es declarara desert, la dotació econòmica s'acumularà per a la següent convocatòria.
  
3.9. El lliurament del premi es durà a terme a la vila de Sax, en la data que es farà pública en comunicar la decisió de la comissió científica.
  
3.10. La correspondència sobre el premi ha de dirigir-se a: Premis Alberto Sols Ajuntament de Sax (Alacant).
  
Bases del Premi Alberto Sols 2002
  
- Al Millor Treball Científic:
  
1. Convocatòria. Es convoca concurs per a l'adjudicació del Premi Alberto Sols al Millor Treball Científic.
  
2. Dotació. El treball que resulte seleccionat serà premiat amb sis mil euros (6.000 EUR).
  
3. Normes.
  
3.1. Cada candidat podrà presentar solament un treball realitzat individualment o en equip, sobre temes relatius a les Ciències de la Salut.
  
3.2. Són condicions necessàries que el treball que es presente s'haja publicat en 2000 o 2001 i s'haja realitzat en una universitat o centre d'investigació de la Comunitat Valenciana, tant públic com privat.
  
3.3. Els treballs proposats pels candidats hauran de presentar-se per una o diverses institucions públiques o privades relacionades amb les Ciències de la Salut. Junt amb la proposta s'acompanyarà una memòria en què consten els mèrits o les circumstàncies especials que concórreguen en l'investigador o els investigadors que es proposen.
  
3.4. Els currículums i la resta de documentació es remetran per duplicat a l'Ajuntament de Sax (Alacant).
  
3.5 El termini de recepció de les propostes degudament documentades finalitzarà el dia 31 d'octubre de 2002.
  
3.6 El premi serà atorgat per una comissió científica, nomenada a l'efecte per la Junta Rectora que estarà composta per:
  
President: rector de la Universitat Miguel Hernández, Jesús Rodríguez Marín.
  
Components:
  
- Margarita Salas Falgueras. Catedràtica de Ciències de la Facultat de Medicina de la Universitat Autònoma de Madrid. Membre i investigadora del Centre Nacional Biologia Molecular Severo Ochoa. Presidenta del Consell Social de la Universitat d'Oviedo.
  
- Antonio García García. Catedràtic de Farmacologia de la Facultat de Medicina de la Universitat Autònoma de Madrid.
  
- Francisco Llorca Alcáraz. Professor de la Facultat de Ciències de la Universitat d'Alacant.
  
- José Manuel González Ros. Catedràtic de Bioquímica i Biologia Molecular, director del Centre de Biologia Molecular i Cel·lular i director de la Divisió de Bioquímica i Biologia Molecular de la Universitat Miguel Hernández d'Elx.
  
- Manuel Criado Herrero. Premiat Millor Treball Investigador VIII.
  
3.7. La decisió de la comissió científica serà inapel·lable i no recurrible. Si en opinió d'esta es considerara que la tasca científica dels treballs presentats no complix els mèrits suficients per a ser guardonada, esta podrà declarar deserta la concessió del premi. La decisió del jurat es donarà a conéixer en els 40 dies següents a l'acabament de la convocatòria, en un acte que tindrà lloc en l'Ajuntament de Sax.
  
3.8. En cas que el premi es declarara desert, la dotació econòmica s'acumularà per a la següent convocatòria.
  
3.9. El lliurament del premi es durà a terme a la vila de Sax, en la data que es farà pública en comunicar la decisió de la comissió científica.
  
3.10. La correspondència sobre el premi ha de dirigir-se a: Premis Alberto Sols Ajuntament de Sax (Alacant).